Տիկնիկային թատրոնի փոքր դահլիճում ամեն օր առավոտյան 11-6-ն ընկած ժամանակահատվածում, կարճ ընդմիջումով կներկայացվեն մրցութային ֆիլմերը, իսկ երեկոյան ժամերին` փառատոնի հյուրերի ֆիլմերը: Փառատոնի մուտքն ազատ է: Ֆիլմերը կցուցադրվեն անգլերեն, ռուսերեն, որոշները` նաեւ հայերեն թարգմանությամբ: Իսկ փառատոնի հեղինակավոր ժյուրին կընտրի “Կին” 9-րդ միջազգային փառատոնի լավագույն ֆիլմը, կտրվեն նաեւ հատուկ մրցանակ եւ դիպլոմներ: Ժյուրիի կազմում են Զեք Պողոսյանը` (դերասան, գրող, Արգենտինա), Մահվաշ Շեյխոլեսլամի(ռեժիսոր, Իրան), Արծվի Բախչինյան (կինոգետ, Հայաստան), Կարինե Ջանջուղազյան(դերասանուհի, Հայաստան), Արման Չիլինգարյան (ռեժիսոր, Հայաստան)։ Իսկ դեկտեմբերի 7-ին կինոփառատոնի հյուրերի մասնակցությամբ կհրավիրվի կլոր սեղան «Կին ռեժիսորը ժամանակակից իրականության մեջ» թեմայով»: